hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu en hu en hu hu hu hu en en hu hu hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Hatalmas győzelem a Mezőkövesd ellen – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Az első félidő előnyét a másodikban is megőrizte csapatunk, így két ponttal közelebb kerültünk céljainkhoz.
A mérkőzést a Paár, Ujvári, Sokoray, Ásványi, Sövegjártó, Németh sorral kezdte csapatunk, a kapuban Takáccsal. Első találatunkat Ujvári szerezte hétméteresből, majd Sokoray volt eredményes betörésből (4. perc 2-3). Potyogtak a gólok mindkét oldalon a következő percekben, először 5-3-ra vezettünk, majd Sövegjártó találataival a kilencedik percben 8-5-re léptünk meg. Sokoray bicegett le a pályáról a 10. percben, de csapatkapitányunkat ez sem tántorította el a gólszerzéstől, 9-6-ra módosította az erdményt (10. perc). 10-6-os állásnál a vendégek vezetőedzője időt kért, ezután 7-6- elleni játékkal próbáltak meglepni minket. Két gólt is szereztünk üres kapura, először Ujvári reagált gyorsan, majd Paár is egészpályás gólt szerzett (14. perc 13-7). Paár kapott kettőperces büntetést a 16. percben, ebből ellenfelünk egyszer volt eredményes. Érkeztek a friss emberek a pályára, Lang és Gaál léphettek pályára, azonban csak a hátrány idejére kaptak lehetőséget. 5-6 gólos előnyünket nagyban köszönhettük Takács kapusteljesítményének, aki a 22. perchez érkezve 56%-al hárította a lövéseket. 15-10-nél Kovácsovics László is időt kért, mely után emberelőnybe kerültünk a mérkőzés során harmadszor. Ez idő alatt Ujvári és Mátés is gólt szereztek, így a 25. percben 18-10-es előnyben volt csapatunk. Második időkérési lehetőségét is felhasználta ekkor ellenfelünk, mely után Mátés kettő perces kiállításának köszönhetően már a kövesdiek voltak előnyben. Az utolsó percben már csak Ujvári szerzett gólt, így a félidei eredmény: 20-13.
A második játékrészre a Paár, Győri-Dani, Molnár, Ásványi, Németh, Sövegjártó sort küldte a pályára vezetőedzőnk, a kapuban továbbra is Takáccsal. Első találatunkat Mátés neve mellé könyvelhették el (33. perc 21-14), de a következő percben emberhátrányba kerültünk miután Molnár volt szabálytalan. Takács hétméterest védett a 34. percben, a kipattanóból azonban a vendégek eredményesek voltak. Két üreskapus gólt is kaptunk a 36. percben, ezzel a Mezőkövesd gyorsan öt gólra zárkózott (22-17). A 7-6 elleni támadással nem is próbálkoztunk tovább és Ujvári hétméteres találatával 23-18-ra módosította az eredményt. Takács újabb bravúrral hárította ellenfelünk büntetőjét és megtartotta ötgólos előnyünket ezzel. 24-20-ra zárkózott ellenfelünk, amikor Kovácsovics László is kihasználta második időkérési lehetőségét. Először Mátés szerzett gólt, majd Ujvári is a kövesdi kapuba bombázott a 44. percben (26-21). A 45. percben Goór megkapta harmadik kettőperces büntetését is, így ő már nem térhetett vissza a pályára a mérkőzés folyamán. Kétszer is eredményesek voltak a kövesdiek amíg emberelőnyben voltak és ezzel három gólra zárkóztak fel (27-24). Harmadszor is időt kértünk a 49. percben (28-25), ezt követően Mátés percei következtek, aki zsinórban háromszor is gólt szerzett ( 52. perc 32-28). Először Németh majd egy perccel később Győri-Dani is kettőperces kiállítást kapott, így egy percre kettős emberhátrányba kerültünk. Sorsdöntőnek tűnő hétméterest hagyott ki ellenfelünk, melyet követően kettős emberhátrányból szerzett gólt Sövegjártó (54. perc 34-29).  Egészpályás emberfogásra váltott ellenfelünk az 58. percben, de Ásványi ebből is gólt szerzett (36-32). Az utolsó másfél percben Ujvári és Mátés szereztek még gólt, így a végeredmény: 38-33.
Kovácsovics László: „Sorsdöntő mérkőzésen volt a csapatnak leginkább a helyén a szíve. A szurkolók és minden utánpótlás játékosunk kivette a részét a két pontból. A csapat nevében köszönjük a régi időket idéző mérkőzés hangulatot!”
AGROFEED ETO-UNI Győr – Mezőkövesdi KC   38 – 33    /20-13/
Agrofeed ETO-UNI Győr: Décsi, TAKÁCS (18 védés 41%) Kimmel, Lang, Sokoray 2, MOLNÁR, Kőhalmi, GYŐRI-DANI, GOÓR, ÁSVÁNYI 2, SÖVEGJÁRTÓ 4, MÁTÉS 10, PAÁR6, NÉMETH 3, UJVÁRI 11, Gaál
kép 1 / 25
Turi Edina által|2022-05-13T11:01:34+00:002022.05.06.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT